У доба антике ова област је била део подручја старе Грчке, али изван главних историјских токова. У каснијим епохама долази владавина Римљана, затим Византинаца и на крају Турака Османлија. Иако су месни Грци били веома активни током свих побуна против Турака, ово подручје поново постало део савремене Грчке тек 1913. године. После тога дошло је до исељавања месног муслиманског становништва. Други светски рат и Грађански рат у Грчкој су тешко погодили ову област, поготво њен север са бројнијим заједницама Аромуна. Префектура је протеклих деценија била осавремењена, али то није спречило исељавање становништва из њеног већег дела, поготово из планинског подручја на северу и истоку. Последњих година најважнија месна ствар је изградња савременог ауто-пута Игњација.